# **DECIZIA ETAPEI DE ÎNCADRARE**

## NR. PROIECT din 20.06.2019.

Ca urmare a solicitării de emitere a acordului de mediu adresate de **S.C. MIHALTAM PROIECT S.R.L**, cu sediul în com. Joseni, sat. Borzont, nr. 107/A, jud. Harghita, înregistrată la APM Harghita cu nr. 529/22.01.2019, completată sub nr. 3315/29.03.2019, nr. 3317/29.03.2019, nr. 4935/21.01.2019, nr. 4818/16.05.2019, nr. 4833/16.05.2019, nr. 5330/04.06.2019, nr. 5649/14.06.2019, în baza:

 **- Legii nr. 292/2018** privind evaluarea impactului anumitor proiecte publice şi private asupra mediului,

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 11.06.2019, că proiectul **, “ Deschiderea unei cariere de piatră (exploatare manuală), comuna Joseni, județul Harghita”** propus a fi amplasat în intravilanul com. Joseni, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Legi 292/2018, anexa nr. 2 pct. 2. lit.a;**

**Descrierea proiectului:**

Prin realizarea proiectului propus – de exploatare a andezitului, se va crea o sursă ușor accesibilă de materiale de construcții de acest gen.

Investiția propusă va însemna un aport la dezvoltarea zonei si va crea câteva noi locuri de muncă.

Perimetrul de exploatare propus se situează in intravilanul comunei Joseni, jud. Harghita, pe teren proprietate particulară, localizat pe interfluviul dintre pârâul Borzontul Mic si pârâul Pietrosu, la cca. 500 m față de pârâul Pietrosu si 4200 m față de pârâul Borzontu Mic.

Terenul este in proprietatea Mihaltam Proiect SRL conform Contractului de comodat din data de 15.05.2017.

Terenul este neproductiv, cu litosol subtire (de 20-50 cm), cu vegetație ierboasă rară, nevaloroasă din punct de vedere economic.

**Caracteristicile proiectului:**

PUZ-ul privind schimbarea funcțiunii terenului din teren agricol în teren neproductiv, carieră de piatră, a fost aprobat prin HCL Joseni nr.81/10/10/2018.

Obiectul exploatării sunt rocile andezitice cu piroxeni din care se pot desprinde manual plăci si blocuri de diferite dimensiuni, utilizabile in construcții.

Accesul in zona perimetrului se va face de pe drumul național DN 13B Bucin- Joseni, continuând pe drumul comunal Joseni si prin intermediul unui drum de exploatare existent, care asigură si accesul la terenurile agricole din zonă.

Se propune exploatarea unei cantități de 5 800 to rocă utilă, pană la talvegul vetrei la cota de +895 m.

Terenul din cadrul perimetrului de exploatare, pe care se va desfășura activitatea de exploatare are o suprafată de cca. 1700 mp.

Extracția substanței minerale utile se va realiza in carieră, prin dislocare manuală, pentru a se obține plăci si blocuri de roci cu suprafețe cat mai mari posibile, completată cu folosirea uneltelor care pot ridica randamentul metodei, insă fară pușcare cu material explozibil.

Extractia elementelor de andezit se va incepe la cota cea mai ridicată a frontului de exploatare. Abandonarea treptelor se va realiza păstrand o berma de siguranță de 2 m lațime, sub un unghi de taluz cu înclinare de max. 700 .

În urma exploatării andezitelor nu va rezulta material steril, volomul de rocă dislocată se valorifică integral in lucrări de construcții, la placări. Materialul andezitic rămas in urma desprinderii si dislocării blocurilor, se va valorifica pentru lucrări de întreținere a drumurilor de acces.

Sunt necesare lucrări de decopertare pe o suprafață de 1700 mp. Solul vegetal va fi indepărtat si stocat intr-un loc separat în cadrul perimetrului si va fi utilizat la refacerea suprafețelor deranjate de exploatare. Cota inferioară de exploatare va fi de +895 m, stabilită la o cotă superioară orizontului acvifer freatic.

Perimetrul de exploatare are o suprafață de 3000 mp si este delimitat prin cinci puncte contur, semnalizate prin bornele cu următoarele coordonate in sistemul Stereo”70:

|  |  |  |
| --- | --- | --- |
| **Pct.** | **X** | **Y** |
| 1 | 528 131,566 | 579 203,352 |
| 2 | 528 141,437 | 579 171,734 |
| 3 | 528 053,414 | 579 132,908 |
| 4 | 528 052,315 | 579 145,736 |
| 5 | 528 054,175 | 579 169,216 |

Pe tot parcursul activității de exploatare se vor respecta normele privind exploatarea rațională și protecția zăcămintelor de substanțe minerale utile solide si prevederile Legii Minelor nr. 85/2003.

Transportul substanței minerale utile va fi asigurată cu autobasculanta din dotarea societății, iar pentru incărcarea acestuia va exista un încărcător frontal.

Descrierea proiectului privind exploatarea sunt cuprinse in Planul de refacere a mediului.

In vecinatatea perimetrului de exploatare nu există nici un curs de apă permanent. Cel mai apropiat curs de apă permanent se află la cca. 500 m , pârâul Pietrosu.

Perimetrul de exploatare se situeaza in sit Natura 2000, ROSPA 0033 – Depresiunea si Muntii Giurgeului.

In timpul exploatării, apa potabilă pentru lucrăratori va fi asigurată sub formă îmbuteliată, iar pentru nevoile igienico-sanitare va fi asigurată toaletă ecologică.

Regimul de functionare va fi de 8-10 ore/zi, 5 zile/saptamana, in perioada martie-octombrie.

***b) cumularea cu alte proiecte existente și/sau aprobate:*** - Nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

**În perioada de realizare a investiției:**

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

*În timpul funcționării:*

 *- emisii în apă*: - nu se va folosi apă tehnologică. Perimetrul de exploatare se află la distanțe mari de cursurile de apă din zonă, la 500 m de pârâul Pietrosu și 4.200 m față de pârâul Borzont.

 *- emisii în aer:* - exploatarea masei miniere se manifestă prin emanații de praf în cantități mici, respectiv prin emisii de gaze de eșapament de la mijloacele de transport.

 *- zgomot: -* extracția substanței minerale utile se va realiza prin dislocare manuală, fără puscări sau utilaje de exploatare.

Surse de zgomt si vibrații vor constitui incărcătorul frontal si mijlocul de transport utilizat pentru transportul minereului la beneficiari. Acestea vor circula cu viteze reduse in zonă si in cadrul perimetrului de exploatare, iar funcționarea lor va fi intermitentă si neconcomitentă, ca atare nu vor produce zgomot si vibrații care să afecteze mediul.

De menționat, că în vecinătatea perimetrului de exploatare există numai fânețe, terenuri degradate rezultate in urma exploatărilor anterioare si drumul de exploatare, zonele locuite se situează la distante mari (cca. 12 km centrul comunei Joseni).

 - *protecția solului și subsolului:*- degradarea solului şi a vegetaţiei are loc temporar, în timpul funcţionării carierei, impactul proiectului asupra solului şi vegetaţiei este reversibil prin realizarea lucrărilor de refacere a mediului după încetarea activităţii, prevăzute în proiect. Impactul proiectului asupra morfologiei zonei este remanent, dar nesemnificativ.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): - nu este cazul.*

1. **Amplasarea proiectului**

**a) utilizarea actuală și aprobată a terenului:** : teren în intravilanul comunei Joseni *conform Certificatului de urbanism nr. 2/09.01.2019 emis de Primăria Joseni, folosință actuală fâneață.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *resurse de andezit relativ abundent în zona proiectului*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află în situl Natura 2000: -* ***ROSPA0033 – Depresiunea și Munții Giurgeului*** *sit de importanță comunitară, declarate prin Ordinul MMDD nr. 1964/2007, modificată prin Ordinul MMP nr. 2387/2011.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului com. Joseni, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *- impactul remanent se va remedia prin planul de refacere după închiderea carierei.*

 g) cumularea impactului cu impactul altor proiecte existente și/sau aprobate: - Nu este cazul.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

1. amplasamentul proiectului se află în aria de protecție specială avifaunistică ROSPA0033 Depresiunea și Munții Giurgeului
2. în imediata vecinătatea ale amplasamentului există suprafețe degradate rezultate din activitățile de exploatare ilegale
3. pe amplasamentului studiat există habitate prielnice pentru speciile ocrotite (speciile dependente de pajiști): mai ales speciile ciocârlia de pădure *(Lullula arborea)* și sfrânciocul roșiatic *(Lanius collurio).*
4. Conform Planului de management aprobat activitățile de extrageri mici de agregate minerale - roci de pe versanţi și extrageri de agregate minerale - cariere piatră nu reprezintă presiune sau ameninţare asupra speciilor de păsări. (Ele reprezintă ameninţare pentru *Euphydryas maturna Lycaena dispar Callimorpha quadripunctaria Nymphalis vaualbum* și pentru carnivorele mari).
5. avizul favorabil nr. din emisă de Agenția Națională pentru Arii Naturale Protejate – Serviciul Teritorial Harghita
6. planul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
7. planul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

 La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 **Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

 **ŞEF SERVICIU AAA, ȘEF SERV CFM,**

 ing. BOTH Enikőing. SZABÓ Szilárd

 **ÎNTOCMIT, ÎNTOCMIT,**

 ing. Barabás Zoltán geogr. Mihály István